Andrea Montermini Andrea Montermini, nato a Sassuolo el 30 de majo 1964, xe on ex-pilota de Formula 1. Atualmente el vive a Roteglia. Vixe-canpion internassional de F.3000 inte el 1992, dal 1991 al 1993 xe stà pilota colaudador par Ferrari e Benetton. Inte el 1994 el fa la so aparision co la Simtek, al Gran premio de Spagna, ma durante le prove el se frature entrenbe le ganbe in on grave insidente e nol partesipa ad alcona gara. Inte el 1995 el disputa el canpionato co la Pacific otegnendo come meior risultado on setemo posto. L'ano dopo el pasa ala Forti, ma anca li non oterà alcon punto iridà par i mezi conpletamente inadeguati. Inte el 1997 ga fato parte del team Lola come test driver e poi in USA ga vinto 4 gare co Ferrari 333sp inte el canpionà IMSA. Dal 1998 al 2001 ghe riussio a disputar la 24 ore de Le Mans, de garezar a Daytona, Sebring e a far ondese gare in Formula Indy. Inte el 2006 ga corso inte el canpionato FIA GT co na Saleen S7-R del team todesco 'Zakspeed Racing'; co Jarek Janis ga anca otegnudo na vitoria inte el GP di Budapest. Ga vinto tri olte anca inte el International GT al volante dela Ferrari gt. Inte el 2007 ga otegnudo el titolo de canpion internassional clase GTA, senpre al volante dela Ferrari GT del Playteam, co quatro vitorie e sie podi. El xe anca vixe-canpion inte ła clase OPEN GT international.